cyanic-selkie/wikianc huggingface dataset:
Hoërskool Waterkloof
1998
Die trompoppies het die plaatkompetisie tydens die SA-kampioenskap gewen. Die dansleerlinge het besonder presteer en Charlene Gunter is internasionaal as die mees belowende danser aangewys. Twee redenaars het aan die landswye finaal van die ATKV deelgeneem.
Klofies se rugby was die algehele wenners van die Super 12-kompetisie. Drie spanne het in die kwarteindrondte van die Beeldtrofee gespeel. Die eerste span was naaswenners in die eindwedstryd. 10 spelers is in nasionale spanne opgeneem.
1999
In 1999 het meer as 500 graad 8’s by die skool ingeskryf.
Die atletiekspan het vir die dertiende agtereenvolgende jaar die Super Interhoër gewen. 20 atlete is in die Gauteng-Noordspan opgeneem en hulle het 16 medaljes by die Suid-Afrikaanse Junior Kampioenskap verwerf. Nico Grimbeek het ’n dertien jaar oue Suid-Afrikaanse rekord verbeter.
’n Dogterskoor is gestig. Die gemengde koor het die ATKV-Applouskompetisie gewen. Charlene Gunter en Laura Zambon het internasionaal in dans presteer.
Die o/15A-hokkiespan was Super 12-kampioene. Dertig spelers het Gauteng-Noordkleure ontvang. Drie A-netbalspanne het die Super 12-kompetisie gewen. Die o/15-span was Noordvaalwenners en die o/19-span was Gautengwenners en tweede in die land.
Al vier A-rugbyspanne het in die Super 12-finaal gespeel wat 'n eerste vir enige skool was. 9 spelers het vir nasionale spanne gespeel.
Die skaakspelers was weer Super 12-, Senior Koningstrofee en Junior Koningstrofeewenners en nasionale wenners van die top-hoërskoletoernooi. Stan Nortjé het junior Springbokkleure gekry.
JP Verster het 12 onderskeidings behaal.
2000
In 2000 het die Akademie vir Lugvaart ’n geregistreerde vliegskool geword.
Vir die veertiende agtereenvolgende jaar was die skool die wenner van die Rentmeester interskoleatletiekkompetisie. Nico Grimbeek en Anmaré Sullivan het internasionaal deelgeneem waar hulle elk ’n goue medalje en Nico ook silwer verower het.
Die skool se 21ste verjaardag is gevier. Netbal was algehele Super 16-wenner, algehele wenner in Gauteng en in die Noordvaalkompetisie. Twee speelsters, A. Senekal en A. Helman is in die SA Skolespan opgeneem.
Al die A-tennisspanne het hulle liga gewen. Die eerste seunstennisspan het vir die vierde agtereenvolgende jaar weer die Wayne Ferreiratoernooi en die Kearsney College toernooi gewen.
Die skaak was weer Super 16-wenners en 17 leerders het provinsiaal gespeel.
Die gemengde koor het tydens die Pretoria-Beeld Eisteddfod die trofeë vir beste skoolkoor en beste koor gewen. Die dansers, vokaliste en drama-deelnemers was ook wenners. Tydens die Centurion Eisteddfod is die koor ook as die beste koor aangewys.
Vir die tweede keer was die skool die algehele wenner van die nasionale Afrikaans-Ekspo. By die Expo vir Jong Wetenskaplikes het die skool weer uitgeblink deur in twee afdelings die hoogste punte te behaal. Twee leerders het internasionaal deelgeneem.
2001
Vir die vyftiende agtereenvolgende jaar het die skool die Rentmeester interskole-atletiekkompetisie, insluitend die seuns- en dogtersafdelings, gewen.
Twee netbalspanne het die Super 16-kompetisie gewen; twee het Gauteng-Noordfinaal gewen; vyf het aan Noordvaaldag deelgeneem en die o/19-span het al hulle wedstryde tot by die SA-kampioenskap gewen.
Hokkie het die Super 16-kompetisie gewen en het 'n wenspan by Gauteng-Noordfinaal en Noordvaal gehad. Cormea Downing het aan 'n feestoernooi in Australië deelgeneem.
Die eerste skaakspan het Gauteng-Noord gewen en Pieter van der Merwe en Julian Spies het Suid-Afrika in Amerika verteenwoordig. Die 14-jarige Cecile van der Merwe is as die Suid-Afrikaanse dame ope en geslote kampioen aangewys en het in die buiteland presteer.
Die trompoppies het verskeie trofeë verower en Tessa Burger en Lize du Randt het Suid-Afrika in die buiteland verteenwoordig. Die o/14A-rugbyspan het die Beeldtrofee gewen en twee seuns is in die Cravenspan opgeneem.
Drie leerders het Suid-Afrika tydens die internasionale Expo vir Jong Wetenskaplikes verteenwoordig. Verskeie musiekleerders het nasionaal en internasionaal presteer. Die koor is weer as die beste hoërskoolkoor aangewys en hulle het verskeie trofeë in verskillende kompetisies ontvang.
Ballet het oral puik presteer en Charlene Gunter was die eerste Suid-Afrikaner in 15 jaar om aan die internasionale Adeline Geneé-kompetisie deel te neem. Kunsleerders het by alle kompetisies skoonskip gemaak.
2002
Vir die sestiende agtereenvolgende jaar het Klofies Die Rentmeester interskolebyeenkoms gewen. 12 medaljes is by die SA-kampioenskap verower.
Die koor is weer as beste hoërskoolkoor aangewys. Die seuns- en dogterlandloopspanne het die Noordvaalbyeenkoms gewen.
Drie netbalspanne het die Super 16 gewen en die skool het die prestasiebeker verower. Al 5 A-spanne het in die Gauteng-Noordfinaal gespeel; drie het gewen. Adéle Niemand is in die SA Skolespan opgeneem.
Hokkie het die Super 16 gewen en drie spanne het die Gauteng-Noordfinaal gewen. In die Noordvaalkompetisie was twee spanne wenners en een naaswenners.
Seunshokkie is begin. Die o/14-span was Gauteng-Noord B-ligawenners. Verskeie tennisspelers was nommer een in Suid-Afrika en twee spelers is vir die SA-skolespan gekies.
Vyf skaakspanne het in die liga gespeel – vier het gewen en en was naaswenners. Skaakspelers het Suid-Afrika internasionaal verteenwoordig en puik presteer.
Die o/14A-rugbyspan was Super 16 en Beeldtrofeewenners. Ses spelers is in die Cravenspan opgeneem. Meri-Lizette Pienaaar is as Gauteng se nommer 1-matrikulant aangewys met haar puik akademiese prestasie. Vir die derde keer in 5 jaar was die skool algehele wenners by die nasionale Afrikaans-Ekspo.
Sanmarie Kreuzhuber is as nasionale wenner van die Royal Academy of Dancing se beurskompetisie aangewys. Jan-Hendrik du Plessis het puik presteer in redenaars en is na België waar hy as spreker opgetree het.
In al die kultuurkompetisies het Klofies uitsonderlik presteer.
2004
416 kandidate het die matriekeksamen voltooi. 90 kandidate slaag met ’n A-gemiddeld, terwyl 37 kandidate ses of meer onderskeidings behaal het. In totaal het die groep 709 onderskeidings behaal. 76,20% van die kandidate het met universiteitsvrystelling geslaag. Drie kandidate is onder die Gauteng Top 10, naamlik: Jo-Marie Schoeman (3de), Corné Conradie (4de) en Henk Burger (10de).
Danksy Hoërskool Waterkloof se matriekklas van 2004 is die skool as die TOP AKADEMIESE SKOOL in Gauteng aangewys.
Hannetjie Nell (gr. 12) het die hoogste punte in die nasionale Senior Tweetaligheidseksamen (Taalbond) behaal en Corli Meiring (gr. 12) eindig tweede. In die Junior Tweetaligheidseksamen behaal Heidi van Eeden (gr. 9) 'n 9de plek nasionaal.
In die finale rondte van die Yskor Nasionale Wetenskapolimpiade het die graad 12-Klofies puik presteer. Peet van Wyk (gr. 11) en Abraham van den Berg (gr. 10) het die nasionale tegnologie olimpiade gewen.
Hoërskool Waterkloof se span het die Water Wiz Kids-kompetisie gewen wat deur Randwater en die Suid-Afrikaanse Instituut vir Siviele Ingenieurswese geborg is.
Hannetjie Nell (gr. 12) en Abraham van den Berg (gr. 10) het na die finale rondte van die Harmony SA Wiskunde Olimpiade deurgedring. Chantelle Coetzer het die derde plek in die UP landswye Wiskunde-kompetisie verower.
Ses Klofies was nasionale wenners in hulle onderskeie kategorieë in die Afrikaans-Ekspo.
Tydens die Noord-Gauteng en nasionale Ekspo vir Jong Wetenskaplikes het Klofies verskeie medaljes ontvang.
Tydens die Top 10 op 12 Februarie het Hoërskool Waterkloof tweede plek behaal met die atlete se gemidddelde punt 938 op die ABSA-tabel. Tydens die Rentmeester interskole op 28 Februarie wen Hoërskool Waterkloof die algehele-seuns- en dogterskompetisies vir die 18 de agtereenvolgende keer. By die USSASA Nasionale kampioenskap het Klofie-atlete 11 goue, 4 silwer en 3 bronsmedaljes verower. Tydens die ASA Nasionale jeug en juniorkampioenskap verower ons atlete 3 goue, 4 silwer en 2 bronsmedaljes. Ernst Hattingh en Brendon Clement is vir die Suid-Afrikaanse nasionale junior atletiekspan gekies wat aan die Wêreld Jeug Statebondspele in Australië deelgeneem het.
Die seuns het in die landloopligabyeenkomste algeheel tweede geëindig en die dogters eerste wat Hoërskool Waterkloof die wenskool gemaak het. Dit het meegebring dat beide spanne na die Noordvaal-finaal te Potchefstroom deurgedring het waar die dogters 'n algehele tweede plek verower het.
Die netbalseisoen het baie goed begin toe die o/19A- en o/16A-span in Maart as OK-Grocer-kampioene, ’n landswye toernooi, gekroon is. Tydens die Michelin-reeks wen die o/14’s en die o/17’s. Die o/19’s was naaswenners en Hoërskool Waterkloof word as algehele wenners aangewys. Drie spanne wen die D4-distrikliga. 13 dogters het Gautengkleure verwerf.
Anerét Viljoen verwerf SA Kleure in die o/17-span en Simone van Heerden word in die SA o/19-skolespan opgeneem.
Vier spanne, naamlik o/14, o/15, o/16 en o/19, het gekwalifiseer om aan die GISSA-kompetisie deel te neem en sodoende vir Noordvaal te kwalifiseer. Die o/19’s was wenners en hulle het gekwalifiseer vir die Nasionale Kampioenskap. Hoërskool Waterkloof word weer as algehele wenners by die Noordvaaltoernooi aangewys. Die o/19’s is vir die tweede agtereenvolgende jaar as Nasionale Kampioene gekroon – die enigste skool wat dit nog ooit kon regkry.
Twee van die vier skaakligaspanne was wenners en twee naaswenners. Die skool wen ook die Michelin Premier Plus Reeks vir Top Hoërskole, die Grey Kollege interprovinsiale kampioenskap, die D4-finaal, die GISSA-finaal en kom tweede in die USSASA Top Skole kampioenskap. Op nasionale vlak was die skool silwer medaljewenners en is die heerskappy op skaakgebied na 8 goue jare beëindig.
Individuele spelers het eweneens gepresteer. Op nasionale en internasionale vlak neem Magriet van der Merwe deel aan die Wêreld Junior Skaakkampioenskappe in Griekeland, Carmen de Jager neem deel aan die Wêreld Amateur Skaakkampioenskap, waar sy die internasionale skaaktitel “FIDE vroue-kandidaatmeester” verwerf. Carmen is ook as die SA Vroue Geslote Skaakkampioen vir 2004 aangewys. Cecile van der Merwe wen die SA Vroue Ope Skaakkampioenskappe en verteenwoordig Suid-Afrika by die 36ste Wêreld-skaak-olimpiade in Spanje as lid van die Nasionale Senior Vrouespan, waar sy op bord een speel. Sy was ook een van slegs drie vroue in Afrika wat gekwalifiseer het om aan die Wêreld Vroue Skaakkampioenskap in Rusland deel te neem. Heinrich Stander het Suid-Afrika by die Wêreldskaak Jeugolimpiade in Indië, die Wêreld Junior Skaakkampioenskap in Griekeland en die Afrika Juniors in Zambië verteenwoordig.
In Maart 2004 word Theulice Maree en Zahndri Prinsloo as deel van die SADMA-span (South African Drum Majorette Association) gekies. Altesaam ses dogters van Hoërskool Waterkloof is deel van die SADMA-span. Die ander vier dogters is: Lize du Randt, Danelle Oberem, Margit Louw en Chanel Stander.
Twee spanne neem aan die Voorsitterstrofee deel. Die eerstespan dring tot die halfeindrondte deur. Henriëtte Frylinck word tot die Gauteng-Noord Hoërskolespan verkies, wat naaswenners van die Noordvaal-trofee was.
Die dogtersgholfspan was die wenners van die Gauteng-Noord Hoërskoleliga. M.J. Daffue is in die o/16-Gauteng Noord Gholfstigtingspan opgeneem.
Negentien spanne het die 2004-seisoen deelgeneem. Tydens die Michelin-toernooi het die o/15A-span die finaal gewen. Die O/14A-span val in die halfeindrondte van die Beeld-trofee uit terwyl die O/16A-span in die finaal verloor. Die o/15A-span wen die Beeld-trofee vir die tweede agtereenvolgende jaar.
Nege seuns het die Blou Bulle by die Grant Kgomo-Cravenweek verteenwoordig. Drie spelers word in die SARVU Green Squad opgeneem.
Vier spelers is gekies om Gauteng-Noord by die SA Kampioenskap (USSASA) te verteenwoordig.
Vyf seuns is deur na die finale o/15 P.G. Bison-proewe.
Beide senior- en juniorspanne wen vir die sewende agtereenvolgende jaar die Michelin-kompetisie. Hanns Spangenberg en Adele van Niekerk is vir die SA-span gekies. Albei hierdie leerders was lede van die Gautengspan, wat die goue medalje by die SA-spele verwerf het.
Mev. Gisela de Villiers het ’n kamerkoor van 28 lede saamgestel wat gedurende die Julievakansie aan die Koorolimpiade in Bremen, Duitsland, deelgeneem het. Die koor het in twee kategorieë tydens die Olimpiade deelgeneem en in albei ’n silwer toekenning in die uitdunrondte ontvang. Die koor het op 31 Julie aan die finale rondte van die ATKV Applous Koorkompetisie in Bloemfontein deelgeneem en ’n goue toekenning ontvang.
Die koor het op 31 Julie aan die finale rondte van die ATKV Applous Koorkompetisie in Bloemfontein deelgeneem en ’n goue toekenning ontvang.
Die Blaasorkes neem aan verskeie kompetisies deel: die Mpumalanga- en Superliga-finaal. waar die orkes die kategorie vir blaasorkeste wen en algeheel derde eindig. Op 24 September 2004 het die orkes aan die Suid-Afrikaanse Konsert- en Marsorkeskompetisie te Springs deelgeneem en is gekroon as die Algehele Beste Konsertorkes in die land.
Tydens die redenaarskompetisie van die SA Gilde vir Spraak-en dramaonderwysers, is die Graad 11-Afrikaanse span, die Junior Tweetalige span en die Senior Tweetalige span as algehele wenners in die streek aangewys. Vian du Plessis is aangewys as algehele wenner van die senior Afrikaanse individuele kompetisie. Tydens die Onvoorbereide graad 11-redenaarskompetisie van die Afrikanerbond is Vian du Plessis as beste seunspreker aangewys en Gerda le Roux as beste dogter, beste taalgebruiker en algehele wenner.
Dertig Klofies en drie onderwysers het as deel van die skool se kwarteeufees die hoogste berg in Afrika, Kilimandjaro, gedurende die Julievakansie aangepak.
Een van die projekte om die 25-jarige bestaan van die skool te vier, het op 11 Februarie 2004 plaasgevind toe 16 071 leerders gelyktydig vir een minuut tande geborsel het om in die Guinness Book of World Records verewig te word.
Die ekopark is op 19 Maart 2004 geopen. Die doel daarvan is om natuurbewaring onder Klofies te bevorder. Buiteluglesings word daar aangebied.
2005
446 kandidate het die Matriekeksamen voltooi. 67 kandidate slaag met ’n A-gemiddeld, terwyl 36 kandidate ses of meer onderskeidings behaal het. Die groep het 677 onderskeidings behaal. 77,8% van die kandidate het met universiteitsvrystelling geslaag. Chantelle Coetzer is tweede onder die Gauteng Top 10. Vyf kandidate is onder D4-Top 20
Expo vir Jong Wetenskaplikes
Jannes de Villiers het navorsing gedoen oor die faktore wat bydra tot die spesifieke verspreiding van twee soorte skerpioene. Hy het nie net ’n goue medalje verower nie, maar ook die hoogste toekenning, naamlik die Meiring Naude-prys ontvang. Hy is gekies om in 2006 aan die Taiwan Science Fair in Taipei deel te neem.
Kabelo Tjatji en Bethuel Raseona is gekies om as deel van ’n span van ses (die Jong Valkespan) die Suid-Afrikaanse Lugmag by die wêreld se eerste internasionale lugvaart- en wetenskapolimpiade te verteenwoordig.
Ntkozo Simelane, ’n graad 12-leerder van die Akademie vir Lugvaart, het Suid-Afrika na afloop van die “Africa Space Challenge” in 2004, in Julie 2005 in Houston, Atlanta (VSA) by NASA verteenwoordig.
Ernst Conradie (groepleier), Philane Mkhize, Deon Nieuwoudt, Busisiswe Ndlazi en Erika Schade-Weskott is gekies om die SA Lugmag en Hoërskool Waterkloof by die Cranfield Universiteit se “Aerospace Challenge 2005” in Londen te verteenwoordig.
Die Top 10-byeenkoms het op 9 Februarie plaasgevind en Hoërskool Waterkloof het vierde geëindig. Klofie-atlete se gemidddelde punt was 958 op die ABSA-tabel. Tydens die PUK-interskole op 1 Maart het Hoërskool Waterkloof die algehele kompetisie vir die 19de keer gewen. Die dogters was eerste en die seuns tweede.
Vyf atlete het die onderskeiding behaal om in SA Skolespanne opgeneem te word naamlik: Brendon Clement, Pieter Smith, Willie de Beer, Gerlize de Klerk en Carla Hugo. Willie en Gerlize het tydens die Julie-vakansie aan die IAAF Junior Wêreldkampioenskap in Marokko deelgeneem. Brendon en Pieter het aan die Afrika Junior Kampioenskap in Tunisië deelgeneem. Carla is gekies om in Desember aan die Pacific Games in Australië deel te neem.
Die landloopspan het die Michelin-reeks gewen. Die junior en senior dogters het die liga gewen en is gekies om die streek by die direkteursfinaal in Brits te verteenwoordig.
Hoërskool Waterkloof is weereens as algehele wenners van die Michelin-reeks gekroon. Al vyf spanne het in die semifinaal gespeel. Die O/14’s- en O/17’s het gewen.
Vyftien dogters van verskillende ouderdomsgroepe het Gautengkleure verwerf. Erin Burger het SA-kleure vir haar deelname in die SA O/19A-span verwerf.
Vier spanne, naamlik O/14, O/15, O/17 en O/19, het gekwalifiseer om aan die GISSA-kompetisie deel te neem. O/14, O/15 en O/17 was GISSA-wenners en die O/19’s was vyfde. In die Noordvaal-toernooi het die O/14’s gewen en die O/19’s tweede geëindig. Hoërskool Waterkloof is ook hier as algehele wenner aangewys.
In die Michelin-reeks het die eerste dogterspan gewen en was die O/16A- en O/14A-span gesamentlike wenners in hulle ouderdomsgroepe. Hoërskool Waterkloof het algeheel eerste geëindig.
In die Grootskoleliga van die Gauteng-Noordliga was die O/14A- en die derde span ligawenners. Die O/14A- en die O/16A-span, was Gauteng-Noord wenners.
In die Noordvaal-kompetisie het die eerste span tot die semifinaal deurgedring en in die Noordvaal-Plaatkompetisie het die O/14A-span tot by die semifinaal gevorder. Die O/15A-span was naaswenners en die O/16A-span het as wenners uit die stryd getree.
26 dogters het provinsiale kleure verwerf. Hanli Hattingh is vir die SA O/16B-span gekies en Karien van Antwerpen is as reserwe vir die O/18-span, wat in 2006 aan 'n Nasionale O/21-toernooi deelgeneem het, aangewys.
Die seunshokkie het in 2005 die Gauteng-Noord B-liga gewen en skuif in 2006 op na die A-liga. Die O/14A- én die eerste span was ligawenners.
Cecile van der Merwe was die eerste vrou wat toegelaat is om aan die SA Mans Geslote Kampioenskap deel te neem. Carmen de Jager het die SA Toernooi Direkteurseksamen met 87% geslaag en sodoende die jongste vroulike toernooidirekteur in die geskiedenis van SA-Skaak geword. Tydens die SA Ope Skaakkampioenskap in Julie was sy die gesamentlike wenner van die senior damesafdeling. Sy is ook gekies om SA in Indië en Zambië te verteenwoordig.
Heinrich Stander het geskiedenis gemaak toe hy in Januarie op 15 die jongste seun geword het om die gesogte 0/20 Afrika Kampioenskap in Zambië te wen. Hy stel 'n rekord  op deur die jongste seun te word wat 'n Internasionale Meester is. Hy het aan die Senior Geslote SA Kampioenskap deelgeneem en in Julie 9 uit 11 spelle tydens die Wêreldkampioenskap in Frankryk gewen.
Die trompoppies het tydens KANSA se Relay for Life-fondsinsameling opgetree. Tydens die Suid-Afrikaanse Trompoppie Kampioenskap wat gedurende die Julievakansie in Kaapstad plaasgevind het, het die trompoppies uitstekend gevaar. Eerste plekke is in die Onvoorbereide Vlagafdeling, Lang vlag trio en Nie-rekwisiet trio behaal. Lize du Randt is ook as die wenner in die Onvoorbereide Vlagafdeling aangewys. Maryke Nel, Junelize Swart en Zelda Wooler was die wenners van die Lang vlag trio.
Steph le Roux en Eden Links (O/17) en Jeanré Joumat (O/19) is in die Noord-Gautengspan opgeneem.
Beide senior en junior spanne het vir die agtste agtereenvolgende jaar die Michelin-reeks gewen. Die O/15A-span het die Gauteng-Noordliga gewen. Hulle het ook uitstekend gevaar deur die O/15-toernooi wat deur die Afrikaanse Hoër Seunskool aangebied is, te wen.
Die Michelin-reeks is op 8 April 2005 by Lost City gespeel en die Klofiespan het ’n goeie tweede plek behaal. Nege spelers het aan die Gauteng-Noord Hoërskole Kampioenskap deelgeneem. Henriëtte Frylinck het ’n tweede plek in die netto-afdeling behaal.
Tydens die Michelin-reeks het die O/14A – derde, die O/15A – vyfde, O/16A – eerste en die eerste span – derde plek behaal.
’n O/17-span van Hoërskool Waterkloof het die SANIX-toernooi in Japan bygewoon en drie van hul vyf wedstryde gewen. Hulle eindig uiteindelik derde in hierdie internasionale toernooi waar 16 lande teenwoordig was.
In die Blou Bul-finaal het die O/14A tweede geëindig en die O/16A en die eerste span het gewen. In die Beeldtrofee het die O/14A-span gewen, die O/16A’s het die trofee gedeel en die eerste span was naaswenners. Pieter Meyer het vir die O/19A Blou Bulle-span gespeel en hy en Stefan Watermeyer is vir die SA-skolespan, Wynand Willis vir die SA Skole B-span en Wiehahn Roos vir die SA O/18 Akademieweekspan gekies.
’n Span is vir die eerste keer in die liga ingeskryf.
Mev. Gisela de Villiers het as koorafrigter bedank en prof. Johann van der Sandt, internasionaal gerekende dirigent van die Universiteit van Pretoria, het die koor oorgeneem.
Nadat die Blaasorkes in beide die Gauteng Superliga en die Mpumalanga Superliga as beste Blaasorkes en algeheel beste Konsertorkes aangewys is, het hulle ook op 23 September by die SA- kampioenskap met die hoogste louere weggestap. Die Ensemble was ook eerste en mnr. Smith is as beste dirigent aangewys. Die orkes is vir die tweede jaar SA-kampioen.
Die junior tweetalige span was algehele wenners van die SA Gilde vir Spraak- en Dramaonderwysers se kompetisie.
2006
Matriekuitslae: Slaagsyfer 100%: onderskeidings: 593; universiteitsvrystelling: 297 (76%) George Laing nr. 7; 30 kandidate met 6 of meer onderskeidings.
Minister N. Pandor het Hoërskool Waterkloof aangewys as die top wiskundeskool in die land. Op grond van die graad 12 HG-uitslae van 2006 is Hoërskool Waterkloof nou ingesluit in die Klub 100 wat bestaan uit skole wat 100 en meer suksesvolle HG kandidate gelewer het. Daar is slegs 12 hoërskole wat lid is van dié besondere klub.
In die Top 10-byeenkoms het Hoërskool Waterkloof het tweede geëindig. Klofie-atlete se gemidddelde punt was 932 op die ABSA-tabel. Met die B-span se Interhoër op 20 Februarie het die Klofies met die seuns-, dogters- en groottotaaltrofeë weggestap. Tydens die PUK-interskole het die skool die algehele kompetisie vir die twintigste keer gewen. Die dogters het hulle afdeling gewen.
Die SA-Kampioenskap is gedurende April in Pretoria en Sasolburg gehou. Willie de Beer, Kim Ludick, Claudine Jansen van Rensburg en Claudia Viljoen is as SA-kampioene gekroon Vier atlete het die onderskeiding behaal deur in SA-spanne opgeneem te word, naamlik: Claudia Viljoen, Claudine Jansen van Rensburg, Willie de Beer en Gerlize de Klerk. Claudia het Suid-Afrika in Madagaskar en Griekeland verteenwoordig, Claudine in Madagaskar, Mauritius en Sjina, Willie in Mauritius en Sjina en Gerlize in Namibië.
Die O/19-dogters het eerste in die Michelin-reeks én die liga geëindig. Die O/15-dogters (het die liga, waaraan 34 skole in Pretoria deelgeneem het, gewen
Die O/14-, O/15- en O/17-span het hulle wedstryde in die Michelin-reeks gewen. Vir die derde agtereenvolgende jaar het Hoërskool Waterkloof die trofee as algehele wenner verowerDie O/14A, B & C, O/15A, B, C & D, O/16A & C, O/19C & D was ligawenners. Gedurende die Gauteng-kampioenskap het die O/14A-, O/15A-, O/16A- en O/19A-span gewen. Hoërskool Waterkloof is as die algehele wenner en dus die beste netbalskool in Gauteng aangewys. Al vier spanne het tot die Noordvaal deurgedring. Tydens die Noordvaal-kampioenskap het die O/14A-, O/15A- en O/19A-span gewen. Hoërskool Waterkloof is as algehele wenner en die beste skool in Noordvaal aangewys. Die O/19A-span het die SA-kampioenskap gewen.
In die Michelin-reeks het die O/14A-span gewen. Die eerstespan was gesamentlike wenners in hulle ouderdomsgroep. Hoërskool Waterkloof het algeheel eerste geëindig. In die Grootskoleliga van die Gauteng-Noordliga vir groot skole was die O/14A-, O/14B- en die O/14C- span ligawenners. Die O/14A’s was gesamentlike wenners en die eerstespan Gauteng-Noord Grootskolewenners in die stadsbekerkompetisie. In die Noordvaal-kompetisie was die O/14A-span gesamentlike wenners en die eerstespan wenners.
Hanli Hattingh is vir die SA O/18A-span gekies wat in Argentinië aan 'n internasionale toernooi deelgeneem het.
Die vier spanne het vanjaar vir die eerste keer in die A-liga teen gerekende hokkieskole deelgeneem.
Carmen de Jager is in April as die beste O/20-dogter by die SA Junior Geslote Skaakkampioenskap aangewys. Sy verteenwoordig Suid-Afrika tydens die Wêreld Junior O/20-Skaakkampioenskap in Armenië, Rusland en is ook die Suid-Afrikaanse Vroue Geslote Skaakkampioen van 2006.
Tydens die Julievakansie het die trompoppies aan die SA Kampioenskap deelgeneem en algeheel vierde geëindig. Gedurende 2006 het vyf Klofies deel van die SA-span gevorm: Chanel Stander en Margit Louw (senior span), en Zuandré van Niekerk, Mirinda Blignaut en Lezani Joubert (junior span). Dié trompoppies is gekies om in 2007 aan 'n internasionale kompetisie in die VSA deel te neem en Nadia Marx is weer as hoofleidster gekies.
In Oktober 2006 was die eerstespan nommer vier op die Super Sport Ranglys vir Top Krieketskole in Suid-Afrika.
Beide senior en junior spanne het vir die agtste agtereenvolgende jaar die Michelin-reeks gewen. Die O/15A-dogterspan het die Gauteng-Noordliga gewen. Hulle het ook uitstekend gevaar deur die O/15-toernooi wat deur die Afrikaanse Hoër Meisieskool aangebied is, te wen.
Die eerstespan het die Hoërskole Uitdaagreeks gewen en was die naaswenners in die Voorsitterstrofee-reeks en die Gauteng-Noord Hoërskoleliga
Klofie-gholf het sy tweede Junior Springbok opgelewer – MJ Daffue is die nommer een-speler op die Junior Ranglys in Suid-Afrika en presteer uitstekend tydens verskeie toernooie. Hy het Suid-Afrika onder andere verteenwoordig in Malawi (All Africa Golf Challenge) en Japan (World Cup vir Juniors) en is vir die Gauteng-Noord Senior Manspan én die O/23-span gekies wat aan die onderskeie SA Interprovinsiale Kampioenskappe deelgeneem het
In die Blou Bul-finaal het die O/15A’s tweede geëindig en die O/16A en eerstespan was wenners. In die Beeldtrofee was die O/15A-, O/16A-en eerstespan naaswenners.
Shaun Bouwer in graad 12 het die graad 8 Unisa sangeksamen geslaag; was lid van die Nasionale Jeugkoor, Tukkies Jeugkoor en hoofseun van Hoërskool Waterkloof Koor. Hy is gekeur vir die Wêreldjeugkoor en as wenner van die komposisie afdeling van die Centurion Kunstefees aangewys.
Die Konsertorkes o.l.v. mnre. Danie Smith en Sampie Goosen het 'n toer na die VSA onderneem. Hulle was die eerste orkes in Afrika om 'n spesiale uitnodiging te ontvang om aan die American All Stars Music Competition in Orlando, Florida, deel te neem. Die orkes is as algehele wenners aangewys. Hulle het ook die “Esprit de Corp”-trofee as die orkes met die algeheel beste indruk en verhoogdissipline ontvang. Hulle het op 29 September aan die SA’s in die Ope-kategorie deelgeneem en is die derde agtereenvolgende jaar as SA Kampioene aangewys.
In die afdeling "Senior Afrikaans Beste Spreker" van die Suid-Afrikaanse Gilde vir Spraak- en Dramaonderwysers was Madder Steyn die algehele wenner.
In die Graad 11 onvoorbereide redenaarskompetisie was Christof van der Merwe en Madder Steyn die wenners.
Gerbrand Lindeque is as die nuwe Junior Onderburgemeester ingehuldig.
2007
Aantal Matriekkandidate: 423; 100% slaagsyfer; 615 onderskeidings; universiteitsvrystelling: 74,7%; Heidi van Eeden: 16e in Gauteng; 32 kandidate met 6 of meer onderskeidings.
Die Top 10-byeenkoms het op 7 Februarie plaasgevind en Hoërskool Waterkloof het tweede geëindig. Ons atlete se gemidddelde punt was 973 op die ABSA-tabel. Tydens die PUK-interskole op 1 Maart het Hoërskool Waterkloof die algehele kompetisie vir die 21ste agtereenvolgende keer gewen. Die dogters was eerste en die seuns tweede.
Vier atlete is in SA-spanne opgeneem: Claudia Viljoen, Gerlize de Klerk, Willem le Roux en Juné Roelofse. Gerlize (goud) en Claudia (brons) het Suid-Afrika in Burkina Faso by die Afrika Junior Kampioenskap verteenwoordig. Willem le Roux het in die Tsjeggiese Republiek by die Wêreld Jeugkampioenskap deelgeneem.
Die O/19-dogters het eerste in die Michelin-reeks en die liga geëindig. Die O/19-seuns en O/15-dogters het tweede in die liga, waaraan 34 skole in Pretoria deelgeneem het, geëindig.
'n Merkwaardige prestasie is dat sewe van Hoërskool Waterkloof se eerstespan in die O/17- en die O/19-Gautengspan opgeneem is. In die Noordvaal-kompetisie het al vyf spanne in die semifinaal gespeel: O/15 en O/16 het die kompetisie gewen. Hoërskool Waterkloof is weereens, vir die vyfde agtereenvolgende jaar, as algehele wenners van dié kompetisie aangewys.
In die Michelin-reeks het die O/14A-span derde geëindig, die eerstespan tweede en die O/15A en O/16A was gesamentlike wenners in hulle ouderdomsgroepe. Hoërskool Waterkloof het algeheel eerste geëindig. In die Grootskoleliga van die Gauteng-Noordliga was die O/14A-, O/16A- en eerstespan gesamentlike ligawenners en die O/15A-, O/15B- en O/15C-span ligawenners. In die Noordvaal-kompetisie was die eerstespan naaswenners en die O/15A’s wenners.
Aretha van Graan is vir die O/16 SA-oefengroep gekies en Hanli Hattingh vir die SA O/18A en O/21 Vroue, asook vir die nasionale oefengroep.
Die O/16-dogters het gedurende April 2007 'n suksesvolle toer na Maleisië onderneem. Die senior dogters het op uitnodiging in September aan die China Stars International Friendship Games in Beijing deelgeneem. Hulle het tweede geëindig. Karyn Dreyer is as Waterkloof se Speler van die Toernooi aangewys.
Die vier spanne het in die A-liga deelgeneem.
Al die spanne het na die Gauteng-finaal deurgedring. Die eerste- en O/15-span was naaswenners, terwyl die tweedespan hul afdeling gewen het. Die eerstespan is na die SA Top Schools Toernooi in Kaapstad uitgenooi waar hulle algeheel derde geëindig het.
12 dogters het SA-Kleure verwerf. Hulle het Suid-Afrika in April 2007 tydens 'n Internasionale Trompoppie Kampioenskap in die VSA verteenwoordig. Nadia Marx, Michelle Opperman en Michelle Bothma verteenwoordig Suid-Afrika op 'n soortgelyke kompetisie gedurende April 2008, ook in die VSA.
Dertien krieketspanne het aan die Pretoria-liga deelgeneem. Tydens dié liga het die eerstespan gewen.
Beide senior- en juniorspanne het vir die tiende agtereenvolgende jaar die Michelin-reeks gewen. Die O/15A-dogterspan het die Gauteng-Noordliga gewen. Hulle het ook uitstekend gevaar deur die Liezl Huber O/15-toernooi, wat deur AHMP aangebied is, te wen.
Die eerstespan het die Voorsitterstrofee en die Michelin/Tuks-reeks gewen. Hulle het ook die Hoërskole Uitdaagtoernooi gewen en gekwalifiseer om Gauteng-Noord by die SA Hoërskole kampioenskap te verteenwoordig waar hulle 'n vierde plek behaal het.
MJ Daffue is weer as junior Springbok gekies en het Suid-Afrika in België in die SAAB O/21 Internasionale Toernooi verteenwoordig.
Tydens die Michelin-reeks het die O/14A- en O/16A-span eerste plek behaal. Hoërskool Waterkloof behaal 'n tweede plek in die rugbyafdeling van dié reeks.
Die eerstespan het in die Beeldtrofee-finaal tydens 'n naelbytstryd met slegs 14 spelers op die veld teen Hoërskool Florida gewen en die O/14A-span het teen Hoërskool Monument gewen. Die O/15A-span het in die finaal teen Hoërskool Monument verloor.
Peet Vorster is vir die SA Skole B-span gekies, Marnus Schoeman vir die SA Skolespan en Francois Brummer vir die SA O/19-span.
Klofies se ruiters is by SANESA geregistreer en het vanjaar vierde uit 95 skole geëindig
KUNS EN KULTUUR
Tydens die Philip Moore Musiekkompetisie het Zack Ngcobo na die finale uitdunrondte deurgedring. Nhlanhla Mondlane en Tian Potgieter het elk goue sertifikate verwerf.
Hulle wen die tweede agtereenvolgende jaar die Cantatuks Kooreisteddfod vir Jeugkore wat van 11 – 12 Mei by Tukkies aangebied is. Hulle ontvang 'n Cum Laude-sertifikaat en R6000 prysgeld. Die koor ontvang 'n goue toekenning by die ATKV Applous Streekkompetisie en dring deur na die finaal. Die koor van Hoërskool Waterkloof is een van slegs vier gemengde hoërskoolkore landswyd wat na die finaal van die ATKV Applous Koorkompetisie in Pretoria deurdring. Hulle wen die afdeling vir Gemengde Kore, ontvang 'n Cum Laude-toekenning en word aangewys as die koor wat die beste voordrag van 'n voorgeskrewe werk lewer.
Die Konsertorkes het vir die vierde keer aan die Suid-Afrikaanse Konsertorkeskompetisie deelgeneem en was die wenners van: Algeheel Beste Indruk, Konsertdissipline en Netheid (vierde agtereenvolgende jaar) en Beste Ope-Konsertorkes (vierde agtereenvolgende jaar). Die orkes en afrigter, mnr. Danie Smith het vir die vierde agtereenvolgende jaar Nasionale Kleure ontvang.
Die graad 8-span en die graad 9-span was tydens die redenaarsfees van die Pretoriase Hoërskole Redenaarsvereniging wenners.
Piet Matipa (gr. 12) het die SA-finaal van die ATKV-Redenaarskompetisie vir Tweedetaalsprekers gewen.
Die junior tweetalige redenaarspan, bestaande uit Carla Taute, Meri du Randt, Lizelle Snyders en Riaan Groenwald was kompetisiewenners redenaarsfees van die Pretoriase Hoërskole Redenaarsvereniging.
12 Voortrekkers het die Presidentsverkennertoekenning ontvang.
2008
Weereens aangewys deur die Gauteng Departement van Onderwys as die topskool in Gauteng. Hoërskool Waterkloof is in 2008 vir die tweede keer as die top-Wiskundeskool in die land aangewys. Dié toekenning is gemaak op grond van die aantal leerders wat Wiskunde in 2007 op die hoër graad geslaag het.
17 leerders (2 spanne) neem aan die Robotic Club deel en is besig met opleiding by TUT. Die leerders se robotte kan al op bevele reageer en die leerders is besig om voor te berei vir die kompetisie wat binnekort plaasvind.
96 leerders het aan die eerste rondte van die Wiskunde Olimpiade deelgeneem en 32 leerders het na die tweede  rondte deurgedring. Interne wenners van die eerste rondte: Jurgen van Wyk 85%, Anthony Burgess en Bernard Haasbroek 80%, Carla Ubbink en Tawie Wolvaardt  70%.
J.W. Hurter en Susan van Graan, albei in graad 10, is deur “UP with Science” aanvaar. Hulle ontvang elkeen 'n beurs wat alle koste vir 'n graadkursus by UP dek.
Tydens die Nasionale Expo vir Jong Wetenskaplikes het die Klofies se Einsteins uitstekend gevaar deur ses goue en twee silwer medaljes te behaal. Drie van dié presteerders is gekies om volgende jaar aan internasionale Expo’s deel te neem: Suné Gerber neem aan die Internasionale Expo in Houston,Texas deel; Emelia Swart neem aan die ISE-Expo in Tunisië deel; Arno de Beer en Jason Dixon neem aan die Intel Science Fair in Amerika dee;lZoëgne du Preez het ook in Amerika deelgeneem.
KUNS EN KULTUUR
Hermann Potgieter (gr. 12) het 'n Lisensiaat deur Trinity College verwerf en was algehele wenner van die Kunste Trust Nasionale Klavierkompetisie.
Die Gemengde Koor was tweede in hulle afdeling.
Die konsertorkes het aan die Suid-Afrikaanse Kampioenskap deelgeneem en verskeie afdelings gewen: Beste algemene indruk, konsertdissipline en netheid (vir die vyfde agtereenvolgende jaar); Ligte musiek ensembles en Ope-afdeling konsertorkeste (vir die vyfde agtereenvolgende jaar). Die orkeslede en afrigter het vir die vyfde agtereenvolgende jaar Nasionale Kleure ontvang. Samantha Jubber is die heel eerste orkeslid wat haar platinum Gauteng-Noordkleure ontvang het vir SA-wenners vier jaar in 'n ry.
21 matrieks het die Presidentsverkennertoekenning van die Voortrekkers verwerf.
Vir die derde keer het 'n groep Klofies Kilimandjaro geklim. Hulle is vergesel deur me. Gerda Kleynhans en mnr. Jaco van Wyk.
Vir die eerste keer skryf Waterkloof 'n B-span vir die top 10-byeenkoms in en eindig in 'n baie goeie derde plek. Tydens die jaarlikse Top 10-byeenkoms het die Klofies in die tweede plek geëindig, slegs een punt na die wenners.
Die diepte van Waterkloof se atletiek is tydens ons B-span interhoër gewys toe 102 Klofies aan die nuut gestigte PUK-Interskole Groep 5-byeenkoms deelgeneem het en teen sterk skole se A- spanne vyfde gekom het. Op 26 Februarie, tydens die PUK-Interskole Groep 1-byeenkoms, het die A-span na 21 jaar nie gewen nie, maar in die tweede plek geëindig.
Hoërskool Waterkloof se atlete het weer eens 'n uitstaande jaar by die verskillende nasionale kampioenskappe beleef. Die Klofies het 29 medaljes verower: vier brons, ses silwer en negentien goud. Ruan Greyling, Patrick Maponya en Zanri van der Merwe was in aflosspanne wat SA-rekords verbeter het. Drie Klofies het individuele SA rekords verbeter: Zanri van der Merwe – verspring, Patrick Maponya – 300 meter hekkies en Francois Tredoux – 100 meter hekkies.
Die Klofies het ook in die internasionale arena puik presteer. Monja Goosen en Annika van Huyssteen, het Suid-Afrika op 'n internasionale byeenkoms verteenwoordig. Op die COSSASA Jeug Kampioenskap het Annika 'n goue medalje in die 400 meter en Monja 'n silwer medalje in die verspring en 'n goue medalje in die driesprong verwerf.
Hoërskool Waterkloof het puik gevaar tydens die interskole ligabyeenkomste en het vierde uit 45 skole geëindig. Dit was die eerste keer dat 'n span ingeskryf is en die ryers het baie goeie ondervinding opgedoen.
Werner Ferreira is saam met Kirsten Kloppers tot die Gauteng-Noord Hoërskolespan verkies. Die toernooi is deur Gauteng-Noord gewen en Werner Ferreira het tweede geëindig. Hy is ook tot die Noordvaalspan verkies en in die Gauteng-Noord O/18 Gholfstigtingspan opgeneem. JD Oosthuizen, Reinhardt Blaauw, Kirsten Kloppers en Francois Oosthuizen verteenwoordig Gauteng-Noord Gholfstigting gereeld in driehoekige provinsiale toernooie.
Hoërskool Waterkloof stap weereens met die louere weg as algehele wenners in die NuPower/Tuksreeks. Die O/14A-, O/16A- en eerste span was wenners in hul ouderdomsgroepe. In die Grootskole A1-liga was die O/14A-, O/16A-, O/16B-, O/16C- en die tweede span ligawenners. In die Stadsbekerkompetisie, sowel as in die Noordvaal, tree die O/14A- en O/16A-span as wenners uit die stryd. Vyf-en-dertig dogters verwerf provinsiale kleure.
Die seunshokkiespanne handhaaf hulle baie goed in die A-liga. Die O/14-seuns was ligawenners. Elf seuns het in 2008 provinsiale kleure verwerf.
Hoërskool Waterkloof was algehele wenners van die NuPower/Tuksreeks, Gauteng en “Schools Festival” (Noordvaal). Die hoogtepunt was die feit dat die O/19's weer die wenners van die SA-trofee was. In die NuPower/Tuksreeks het O/14, O/16 en O/19 die kompetisie gewen, terwyl O/15 en O/17 naaswenners was.
In die D4-liga het die O/19-span gewen. Tshwane is deur die O/19's gewen. Vyf spanne het na die Gauteng en Schools Festival deurgedring: O/19A en O/16A het gewen.
Netbalspelers wat vir Suid-Afrikaanse Skolespanne gekies is: Melissa Myburgh is vir die O/17-span gekies en Heike Schabort en Zizi Mziyadume vir die O/19-span. Zizi is ook as kaptein van dié span aangewys.
Die O/19-span is tydens die National Challenge as die beste O/19-Skolespan in Suid-Afrika aangewys. (Dié prestasie is in 2001, 2003, 2004 en 2006 ook behaal.)
Gedurende die seisoen het die O/19A-span 1 370 doele teenoor slegs 476 doele teen hulle, aangeteken – 'n fenomenale prestasie wat van hierdie span waardige wenners gemaak het.
Die skool se perdryspan is geregistreer by SANEF en mnr. Johan Stander is die beskermheer. Hoërskool Waterkloof is as die algehele wenner van die afdeling in Hoërskole Perdesport, Gauteng-Noord, aangewys.
Prestasies van die seisoen:
Die eerste rugbyspan het slegs een wedstryd verloor gedurende 2008, hulle het die derde posisie ingeneem onder alle eerste spanne in Suid-Afrika. Die span het ook ses O/18-Cravenweekspelers, vier O/18-Akademieweekspelers en drie O/19-Blou Bullespelers opgelewer. Die O/16-span het vier O/16-Grant Kgomospelers opgelewer en vyf O/16-Akademiespan-spelers.
Die O/15 A-, B- en C-span het nog 'n baie suksesvolle jaar afgesluit en al drie hierdie spanne is na twee jaar steeds onoorwonne. Die O/15B-span het selfs hierdie jaar teen verskeie A-spanne gespeel en steeds mooi oorwinnings behaal.
Klofies se rugby het ook die algehele trofee in die NuPower Tuksreeks gewen en met twee Beeldtrofee-spanne het ons die skool weer die stempel as een van die top rugbyskole in SA afgedruk.
'n Skaaksentrum wat vier akademies insluit, is gestig: Sport-Opvoeding Skaak, NUSA (Na-ure Skaak-akademie), “Training of Trainers”-akademie en “School for young Stars”-akademie. Al vier dié akademies het puik prestasies gelewer en verskeie van ons lede het Suid-Afrika internasionaal verteenwoordig of het provinsiale kleure verwerf.
Ons is trots op IM Watu Kobese wat SA vanjaar by vier wêreldklastoernooie verteenwoordig het. Hy het ook vanjaar die SA Ope Skaakkampioenskap en die Waterkloof Prestige Internasionale Toernooi gewen; Klofies se eerste span wat Gauteng Kampioene is; Klofies se O/15A-span wat Gauteng naaswenners is; Klofies se tweede span wat vir die vierde agtereenvolgende jaar onoorwonne D4-wenner is; nege Klofies wat in 2008 provinsiale kleure verwerf en in Desember aan die SA Junior Skaakkampioenskap deelgeneem het.
Danksy ons borge is verskeie suksesvolle satelliet akademies vir skaak in agtergeblewe gemeenskappe gestig.
Sokker het in sy tweede bestaansjaar by Hoërskool Waterkloof weereens 'n baie geslaagde seisoen beleef onder afrigterskap van mnr. André Fick. Hoërskool Waterkloof is in 2007 na die O/20 tweede afdeling gepromoveer en het tweede in geëindig.
Klofies het die NuPower/Tuksreeks in die O/15 en bo/15 afdeling gewen. Elf van die spelers is vir die Gauteng-Noord Hoërskole-span gekies. Bernard Schoeman is vir die derde jaar vir die SA-span gekies.
Gedurende die Amanda Coetzer-toernooi is Welma Luüs as die beste nr. 1-speler aangewys. Sy het hierdie prestasie ook by die Gizelle Davin-toernooi in Stellenbosch herhaal. Klofies het tweede geëindig. 17 Klofie-spanne het aan die Gauteng-Noord Hoërskole-liga deelgeneem het. Die O/15A-seuns en -dogters het albei hulle liga gewen.
Die buitenshuise span het tydens die SA-kampioenskap (te Oudtshoorn) algeheel derde geëindig. Die binneshuise span het derde in Suid-Afrika geëindig. Die TRIO-troep, het ook 'n goue medalje verower. Verskeie dogters het senior Gauteng Kleure vir trompoppies, asook S.A.D.M.A.-kleure, verwerf. Dié dogters gaan onderskeidelik hul provinsie tydens die 2009 SA-Kampioenskap en Suid-Afrika op 'n internasionale kompetisie in 2009 in die VSA, verteenwoordig.
2009
Mev. Helena Coetzee het die besondere eer te beurt geval om die eerste Suid-Afrikaner te word om die internasionale Pre-University Teacher’s Award op 20 November 2009 in New Brunswick in New Jersey in die VSA te ontvang vir haar buitengewone bydrae op wetenskaplike en tegnologiese gebied.
Hoërskool Waterkloof is op 7 Januarie 2010 tydens die “Aankondiging van die Matriekuitslae”, 'n funksie wat gehou is deur die LUR vir Onderwys, Me Barbara Creecy, as: Top Presterende Skool in kwantiel 5 en Topskool in Gauteng van 2009, aangewys.
361 kandidate het die volle eksamen geskryf en almal het geslaag; 800 onderskeidings is behaal; 85,9% het universiteitsvrystelling behaal;18 kandidate het 7 en meer onderskeidings. Vir die 19de keer het die skool 100% slaagsyfer. 22 vakke het 'n gemiddeld van 70% of hoër.
Klofies neem aan drie internasionale wetenskapuitstallings deel. Hierdie leerders het nie net uitstekend vertoon nie, maar verskeie internasionale pryse verower. Arno de Klerk en Jason Dixon neem aan die Intel ISEF-Science Fair in Remo, Nevada, VSA deel. Hierdie seuns ontwerp 'n nuwe manier om bosluise van wild soos buffels te verwyder. Hulle wen 'n $1 000-prys in die veeartsnykunde. Algeheel word hulle taak derde in die groepstake geplaas. Emelia Swart neem aan die MILSET Science Fair in Tunisië deel. Haar taak het gehandel oor allelopatie in die Landbou. Suné Gerber neem aan die International Sustainable World Project Olympiad in Houston, VSA deel. Sy het 'n taak oor “The efficiency of propellers” gedoen. Hierdie veelsydige meisie wen 'n $1 000-prys en 'n goue medalje. Sy word ook gekies om aan die Girls on Ice-projek deel te neem.
Die robotmeisiespan was die algehele wenners van die Suid-Afrikaanse FLL-Robotic-kompetisie en het gevolglik gekwalifiseer om in April 2009 aan die Wêreld FLL-kampioenskap in Atlanta te gaan deelneemDie robotmeisies is as algehele wenners in die navorsingsafdeling aangewys. Mev. H Coetzee is as die beste afrigter aangewys.